142 



tevés elvesztette alapját. A hűvösebb évszakokban számtalanszor volt 

 alkalmam meggyőződni, hogy valamennyi az öböl legkülönbözőbb helyei- 

 ről kihalászott Spirographis-fajok igen élénk színű kopoltyúkkal bírtak, 

 daczára annak, hogy az öböl több oly pontjáról származtak, hol a világos- 

 sági viszonyok kedvezőtlenebbek voltak, mint az aquarium medenczéjében. 

 Ez irányú kísérleteim is a mellett nyilatkoznak, hogy a világosság és 

 sötétség e színek hanyatlására befolyással nem bír. 



Erre nézve különösen két tényező bírhat befolyással : a tápanyag 

 hiánya vagy a medenczében levő tengervíz minősége. Tudvalevő, hogy az 

 aquariumok vize, mely csak nagyobb időközökben frissíttetik fel, kevesebb 

 oxygént tartalmaz, mint a tengerben levő ; ez állott esetemben különösen 

 a férgek medenczéjében levő vízre, a melyben igen sok állat volt egy szűk 

 területre utalva. A tengerből hozott élénk színű Spirographisokból most 

 többeket egy igen tágas medenczébe helyeztem el és ugyanazon időben 

 egyeseket a már nevezett közös aquariumba is bocsátottam be. Az előbbe- 

 niek hónapok múlva bár kissé halaványabbak lettek, mégis az utóbbiakhoz 

 aránylag igen élénk színűek voltak. Ha egy edénybe, melyben Spirographi- 

 seket tartunk, tengeri algákat helyezünk, a melyek tudvalevőleg a víz 

 oxygéntartalmát növelik, akkor a színek sokáig nem változnak el. Az ily 

 edényben a színüktől megfosztott alakok bizonyos idő múlva szinöket leg- 

 alább annyira visszanyerik, hogy azok árnyalatai előtűnnek. 



Mivel a különmedenczében elhelyezett alakok a tápanyag hiányát job- 

 ban érezték, mint a közös medenczében levők, azt, mint tényezőt, a színek 

 visszaképződésében feltételezni nem igen lehet. Az oxygénban szegényebb 

 víznek azonban inkább lehet a színek hanyatlását tulajdonítanunk. E mel- 

 lett szól az is, hogy e színhanyatlást főleg a meleg hónapokban észlelhet- 

 jük a legszembetűnőbben, midőn a víz oxygéntartalma a medenczékben a 

 legszegényebb. A víz hőfoka is befolyással látszik bírni a színekre. Annak 

 magassága s az oxygénnek szegénysége a festőanyagok bomlását elősegí- 

 teni látszik, míg az ellenkező azok képződését segítheti elő.* 



A Serpula-félék a tenger legkülönbözőbb mélyeiben sziklákhoz, vagy 

 egyéb szilárd tárgyakhoz vannak kötve. Sekély helyeken, különösen kis 

 kikötőkben a nyáron át, állandóan nyugodt tenger mellett, gyakran ha- 

 sonló légzési viszonyok állanak be, mint az aquarium említett medenczéjé- 

 ben. Az állatok lassankint kevesebb oxygént tartalmazó médiumba jutnak, 



■•' Krukkenberg ugyan állítja, hogy a Tetronérythrin egy élő lény légzési folya- 

 matában részt nem vehet, mivel az oly festőanyag, mely a legoxydálóbb módszerek- 

 kel sem regenerálódik, ha egyszer a világosság befolyása alatt felbomlott. Nézetem 

 szerint a festőanyag nem regenerálódik, hanem felbomlása után, hasonló erők befo- 

 lyása alatt újra képződhetik, mint a melyek első keletkezésénél szerepeltek. Ezen 

 festőanyagok tartalék-anyag gyanánt tekinthetők, melyek bizonyos körülmények között 

 a börlégzést jobban elősegítik, mint a rendes viszonyok között. 



